《木兰花慢 旧京移菊，憔悴可怜，感赋。》
清代·陈曾寿

冷墙阴一角，结幽怨，旧痕青。自辛苦移根，恋香残蝶，梦也伶俜。

羞凭，别畦新绿，算年年、称意占阶庭。一寸霜姿未展，西风凉透窗棂。

亭亭。还向画图，寻影事，慰飘零。怅蝉休露满，芳心委尽，枉致丁宁。

微酲，晚来乍洗，剩无多清泪奠寒馨。流浪他生未卜，斜街花市重经。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。